b'\n_START_ARTICLE_\nAdam Kadir\n_START_PARAGRAPH_\nTan Sri Adam Kadir ialah seorang sasterawan, kolumnis dan negarawan dari Malaysia_NEWLINE_Beliau merupakan presiden pertama Pertubuhan Mantan Wakil Rakyat UMNO (Pakku) yang ditubuhkan pada Mac 2010. Beliau merupakan bekas Yang Dipertua Dewan Negara dari 13 Jun 1995 hingga 30 November 1996).\n_START_SECTION_\nAwal hidup dan pendidikan\n_START_PARAGRAPH_\nAdam Kadir menerima ijazah Undang-Undang Perdagangan dan Korporat dari Universiti London.\n_START_SECTION_\nKerjaya perniagaan\n_START_PARAGRAPH_\nBeliau pernah dilantik sebagai seorang Ketua Pegawai Eksekutif (CEO) dalam Kumpulan Pernas, Ahli Dewan Rakyat, Setiausaha Parlimen dan sebelum itu sebagai pegawai di Bank Negara dan akhirnya mencapai kemuncak sebagai Yang Dipertua Dewan Negara. Beliau juga menjadi ahli Jawatankuasa Disiplin UMNO yang dipengerusikan oleh Tengku Ahmad Rithauddeen Tengku Ismail.\n_START_SECTION_\nKerugian Pos Malaysia\n_START_PARAGRAPH_\nPada 1 Mei 2010, selaku bekas pengerusi Pos Malaysia, beliau kesal dengan kerugian RM546 juta berikutan pembelian Transmile Group Bhd.Khazanah Nasional Bhd menghalang Pos Malaysia daripada menjual 40 juta unit saham Transmile yang dimilikinya. Khazanah mengumumkan penjualan strategik Pos Malaysia yang dibuat sebelum ini adalah bagi menutup kelemahan syarikat itu selepas mengeluarkan sejumlah RM800 juta dari simpanannya pada 2007. _NEWLINE_Namun Naib Presiden Kanan (Komunikasi dan Hubungan Luar) Khazanah Nasional Bhd, Mohd. Asuki Abas menafikan dakwaan Adam Kadir itu. Pengeluaran RM800 juta oleh Khazanah dalam tempoh tiga tahun  merupakan amalan biasa bagi membayar modal para pemegang saham Khazanah.'